EkBass/fiwiki-20250220-pages-articles huggingface dataset:
Sardinia (täsmennyssivu)

Sardinia tarkoittaa seuraavia asioita: * Sardinia, Italialle kuuluva Välimeren toiseksi suurin saari * Sardinian alue, Sardinian saaresta ja sen lähisaarista koostuva Italian hallintoalue * Sardinia, Sardinian saaren käsittänyt Rooman valtakunnan provinssi * Sardinian kuningaskunta, historiallinen valtio vuosina 1720–1861 * sardinian kieli, sardi, Sardiniassa puhuttuva kieli.
Rk (vaunusarja)

Rk oli VR:n pikajunissa käyttämä ravintolavaunutyyppi. Vaunun markkinointinimi oli Kultainen Kulkuri. Rk-vaunut muutettiin Rkt-sarjan vaunusta vuosina 1996–1998. Rk-vaunut poistuivat VR:n matkustajaliikenteestä vuoteen 2022 mennessä. Viimeisinä vuosina niitä käytettiin yöpikajunissa reitillä Helsinki- Kolari. Vaunusarjasta ensimmäisenä romutettiin Rk 27817, joka vaurioitui käyttökelvottomaksi tulipalossa Turussa 21. maaliskuuta 2012. Ensimmäinen sarjan vaunu Rk 27820 museoitiin kesällä 2020 Keitele-museolle Suolahdelle. Rk 27813 on museoituna Haapamäen höyryveturipuistossa ja Rk 27818 Veturimuseolla. Lisäksi Rk 27811 on Louhosareenalla Nilsiässä. Vaunua Rk 27810 käytettiin uuden Dr19-veturin testiajoissa. == Lähteet == Luokka:Suomalainen rautatiekalusto
Nitroetaani

Nitroetaani (C2H5NO2) on nitroalkaaneihin kuuluva orgaaninen yhdiste. Yhdistettä voidaan käyttää muun muassa liuottimena, orgaanisen kemian synteeseissä lähtöaineena ja polttoaineena. ==Ominaisuudet== Nitroetaani on huoneenlämpötilassa väritöntä nestettä ja sillä on miellyttävä hedelmäinen tuoksu. Yhdiste liukenee kohtalaisesti veteen ja hyvin moniin orgaanisiin liuottimiin esimerkiksi etanoliin, dietyylieetteriin, asetoniin ja kloroformiin. Se myös muodostaa atseotrooppisia seoksia useiden orgaanisten liuottimien kanssa. Puhdasta vettä paremmin nitroetaani liukenee emästen vesiliuoksiin vesiliukoisten suolojen muodostumisen vuoksi. Nitroetaani on myrkyllistä ja ärsyttää ihoa, silmiä ja hengitysteitä. Happojen ja emästen kanssa nitroetaani muodostaa mahdollisesti iskusta räjähtäviä seoksia.Sheldon B. Markofsky: Nitro Compounds, Aliphatic, Ullmann's Encyclopedia of Industrial Chemistry, John Wiley & Sons, New York, 2011. Viitattu 14.7.2017. ==Valmistus ja käyttö== Nitroetaani valmistetaan nitraamalla propaania typpihapolla noin 410-420 °C:n lämpötilassa. Tässä reaktiossa muodostuu lisäksi nitrometaania, nitropropaania ja 2-nitropropaania. Nitroetaanin osuus on noin 10 %. Eri nitroalkaanit erotetaan toisistaan tislaamalla. Laboratoriomittakaavassa ainetta voidaan valmistaa dietyylisulfaatin ja natriumnitriitin välisellä reaktiolla.Lyle F. Albright: Nitration, Kirk-Othmer Encyclopedia of Chemical Technology, John Wiley & Sons, New York, 2000. Viitattu 14.7.2017 Nitroetaania voidaan käyttää liuottimena esimerkiksi painomusteissa. Yhdiste reagoi aldehydien ja ketonien kanssa Henry-reaktiolla, ja muodostuvia tuotteita käytetään muun muassa lääkkeinä kuten metyylidopaa, hyönteismyrkkyinä, muovinpehmentiminä ja pinta-aktiivisina aineina. Yhdistettä voidaan käyttää yhdessä nitrometaanin kanssa räjähdysaineena ja polttoaineena eräissä sovellutuksissa. ==Lähteet== Luokka:Orgaaniset typpiyhdisteet
Kalevi Pulkkinen

Veikko Aarre Kalevi Pulkkinen (12. lokakuuta 1923 Sonkajärvi – 18. syyskuuta 1990) oli suomalainen Satakunnan Kansa -lehden päätoimittaja.Kuka kukin on 1978 Pulkkisen vanhemmat olivat liikeapulainen Vilho Pulkkinen ja Heta Juliana Kainulainen. Hän pääsi ylioppilaaksi 1946. Pulkkinen oli Satakunnan Kansa -lehdessä toimittajana 1948–1960 ja päätoimittajana 1960–1981. Hän oli Satakunnan sanomalehtimiesyhdistyksen puheenjohtajana 1959–1960. == Lähteet == Luokka:Suomalaiset päätoimittajat Luokka:Vuonna 1923 syntyneet Luokka:Vuonna 1990 kuolleet
Montrésor

Montrésor [mɔ̃.tʁe.zɔʁ] on Ranskan kunta Centre-Val de Loiren hallintoalueella Indre-et-Loiren departementissa. Noin 50 kilometriä kaakkoon Toursin kaupungista sijaitsevan kunnan asukasluku vuonna 2014 oli 101. Kunta kuuluu departementissaan Lochesin kantoniin Lochesin arrondissementissa. Luoteen suuntaan virtaavan Indrois-joen pohjoisrannalla sijaitseva Montrésor kuuluu kauneimpien ranskalaiskylien järjestöön Les Plus Beaux Villages de France. Kylää hallitsee linna, Château de Montrésor, joka on yleisölle avoinna 1800-luvun puolenvälin asussaan täysin kalustettuna.List of The Most Beautiful Villages of France , Les plus beaux villages de France. Viitattu 5.7.2017.Etusivu, Le Château de Montrésor. Viitattu 14.7.2017. ==Kuvagalleria== Montrésor chapelle.jpg|Asunnoksi muutettu vanha kappeli. Pont jardinier2.JPG|Le pont du jardinier, ”Puutarhurin silta”. Montrésor chapelle Branicki.jpg|Siunauskappeli hautausmaalla. Montrésor bélier.jpg|Vanha vesioinas. ==Lähteet== ==Aiheesta muualla== Luokka: Indre-et-Loiren kunnat
Feodor Kiseleff (nuorempi)

Feodor (Fjodor) Kiseleff nuorempi (14. helmikuuta 1823 Helsinki – 7. elokuuta 1874 Espoo) oli suomenvenäläinen liikemies ja tehtailija.Yrjö Kotivuori, Ylioppilasmatrikkeli 1640–1852: Feodor Kiseleff. Verkkojulkaisu 2005 . Luettu 14.7.2017.Arkistot: Feodor ja Amalia Kiseleffin arkisto Kiseleffin vanhemmat olivat helsinkiläinen sokeritehtailija, kauppaneuvos Feodor (Fjodor) Kiseleff ja Lovisa Margareta Sahlstedt. Hän kävi Helsingin yksityislyseota ja pääsi ylioppilaaksi vuonna 1842. Kiseleff toimi liikemiehenä ja teollisuudenharjoittajana Helsingissä ja johti isänsä kuoltua vuonna 1847 F. P. Kiseleff & Söner -nimiseksi muutettua perheyritystä yhdessä veljensä Nikolai Kiseleffin kanssa. Tärkeimmän osan siitä muodosti Töölön sokeritehdas, joka muutettiin vuonna 1859 Tölö Sockerbruks Bolag -nimiseksi osakeyhtiöksi. Feodor nuorempi toimi molempien yritysten toimitusjohtajana vuonna 1874 tapahtuneeseen kuolemaansa asti. Hän perusti myös yhtiökumppaninsa kanssa vuonna 1860 Helsingin kaasulaitoksen. Kiseleff asui viimeksi Espoossa, jossa hän omisti vuodesta 1854 alkaen Albergan kartanon. Kiseleff alkoi vuonna 1874 rakentaa kesähuvilakseen kartanon uusrenessanssityylistä päärakennusta, jonka suunnitteli arkkitehti Frans Ludvig Calonius ja joka valmistui Kiseleffin kuoltua vuonna 1876. Kiseleff oli porvarissäädyssä Helsingin edustaja säätyvaltiopäivillä 1872. Kiseleff nai vuonna 1849 Amalia Matilda Gustava Mattheiszenin (1826–1900), jonka isä oli helsinkiläinen kauppias Gustaf Adolf Mattheiszen (1778–1836). == Lähteet == Luokka:Suomen venäläiset Luokka:Suomalaiset elinkeinoelämän vaikuttajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1823 syntyneet Luokka:Vuonna 1874 kuolleet
Theodor Björnström

Johan Theodor Björnström (21. toukokuuta 1890 Joroinen – 10. kesäkuuta 1959 Helsinki) oli suomalainen graafinen suunnittelija, kuvittaja ja taidemaalari.The Estonian Philatelist : Johan Theodor Björnström - the designer of the smith & weaver stamps Björnström vietti lapsuus- ja nuoruusvuotensa Viipurissa jossa hänen isänsä oli rautateiden palveluksessa seppänä. Hän kävi Viipurin taiteenystäväin piirustuskoulua ja opiskeli stipendin saatuaan Münchenin taideakatemiassa Saksassa 1913–1914. Myöhemmin Björnström opiskeli vielä Ateneumissa. Hän oli Kulutusosuuskuntien Keskusliiton palveluksessa mainospäällikkönä 1927–1957. Björnström suunnitteli postimerkkejä (1922 ilmestynyt Eestin tasavallan Kutoja- ja seppä-aiheinen käyttösarja) ja postikortteja sekä teki opetustauluja kouluja varten. Taidemaalarina hän maalasi erityisesti maisemia Kolin ja Pielisjärven seuduilta. == Teoksia == * Kolivaara, opetustaulu 1916 Pihlajaveden ala-aste, Keuruu : opetustauluja * Maisema Kolilta, öljymaalaus 1926 * Koli, öljymaalaus 1947 == Lähteet == == Aiheesta muualla == * Suomen kuvataiteen bibliografia : Theodor Björnström Luokka:Suomalaiset kuvittajat Luokka:Suomalaiset graafiset suunnittelijat Luokka:Suomalaiset taidemaalarit Luokka:Vuonna 1890 syntyneet Luokka:Vuonna 1959 kuolleet
GP3 Venäjän Grand Prix 2014

GP3 Venäjän Grand Prix 2014 oli GP3-kauden 2014 kahdeksas osakilpailu, joka ajettiin 11.–12. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa. Lauantain kilpailun voittoon ajoi paalupaikalta startannut Koiranen GP -tallin kuljettaja Dean Stoneman. Sunnuntain kilpailun voitti Arden International -tallin Patric Niederhauser. Luokka:GP3-kausi 2014 Luokka:GP3 Venäjän Grand Prix
Rush (kappale)

__NOTOC__ Rush on suomalaisen goottimetalli -yhtye Poisonblackin ensimmäinen single. Se julkaistiin 9. elokuuta 2006 levymerkillä Century Media Records. Kappale ylsi Suomen virallisen listan viidennelle sijalle. == Kappaleet == # # == Kokoonpano == * Ville Laihiala – soolokitara, laulu * Janne Markus – rytmikitara * Antti Remes – basso * Marco Sneck – koskettimet * Tarmo Kanerva – rummut == Lähteet == Luokka:Vuoden 2006 kappaleet Luokka:Poisonblackin kappaleet
Bear the Cross

__NOTOC__ Bear the Cross on suomalaisen goottimetalli -yhtye Poisonblackin toinen single. Se julkaistiin 13. elokuuta 2008 levymerkillä Century Media Records. == Kappaleet == # # # == Kokoonpano == * Ville Laihiala – soolokitara, laulu * Janne Markus – rytmikitara * Antti Remes – basso * Marco Sneck – koskettimet * Tarmo Kanerva – rummut == Lähteet == Luokka:Vuoden 2008 kappaleet Luokka:Poisonblackin kappaleet
Junkkarinen

Junkkarinen on sukunimi, joka on muun muassa seuraavilla suomalaisilla henkilöillä: * Arvi Junkkarinen (1716–1777), kirkonrakentaja * Erkki Junkkarinen (1929–2008), laulaja * Jonne Junkkarinen (s. 1990), salibandyn pelaaja.
Mercury Falling (kappale)

__NOTOC__ Mercury Falling on suomalaisen goottimetalli -yhtye Poisonblackin kolmas single. Se julkaistiin 7. maaliskuuta 2011 levymerkillä Hype Records. == Kappaleet == # == Kokoonpano == * Ville Laihiala – soolokitara, laulu * Antti Remes – basso * Marco Sneck – koskettimet * Tarmo Kanerva – rummut == Lähteet == Luokka:Vuoden 2011 kappaleet Luokka:Poisonblackin kappaleet
Björnström

Björnström voi tarkoittaa: * Einar Björnström (1892–1943), suomalainen jääkärieverstiluutnantti * Jacob Björnström (1881–1935), suomalainen kilpapurjehtija * Theodor Björnström (1890–1959), suomalainen graafinen suunnittelija, kuvittaja ja taidemaalari * Nina Björnström-Lehtonen, suomalainen missi
Home Is Where the Sty Is

__NOTOC__ Home Is Where the Sty Is on suomalaisen goottimetalli -yhtye Poisonblackin neljäs single. Se julkaistiin vuonna 2013 levymerkillä WEA. == Kappaleet == # == Kokoonpano == * Ville Laihiala – soolokitara, laulu * Antti Leiviskä – rytmikitara * Antti Remes – basso * Marco Sneck – koskettimet * Tarmo Kanerva – rummut == Lähteet == Luokka:Vuoden 2013 kappaleet Luokka:Poisonblackin kappaleet
GP2 Saksan Grand Prix 2012

GP2 Saksan Grand Prix 2012 oli GP2-kauden 2012 kahdeksas osakilpailu, joka ajettiin 21.–22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa. Lauantain kilpailun voittoon ajoi Barwa Addax Team -tallin kuljettaja Johnny Cecotto, Jr. Sunnuntain kilpailun voitti Lotus GP -tallin James Calado. Luokka:GP2-kausi 2012 Luokka:GP2 Saksan Grand Prix
GP2 Belgian Grand Prix 2012

GP2 Belgian Grand Prix 2012 oli GP2-kauden 2012 kymmenes osakilpailu, joka ajettiin 1.–2. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:n Belgian GP:n ohessa. Lauantain kilpailun voittoon ajoi iSport International -tallin kuljettaja Marcus Ericsson. Sunnuntain kilpailun voitti Barwa Addax Team -tallin Josef Král. == Aiheesta muualla == Luokka:GP2-kausi 2012 Luokka:GP2 Belgian Grand Prix
Connections

Connections on intialaisen säveltäjän A. R. Rahman studioalbumi vuodelta 2009. == Kappaleet == === Nokia Edition === # Jiya Se Jiya (Original Version) # Mann Chandre # Kural # Silent Invocation A # Silent Invocation B # Silent Invocation C # Mylapore Blues # Himalaya # Mosquito === Retail Edition === # Jiya Se Jiya (Rockstar Version) # Jai Ho # Khalbali # Meherbaan # Dil Se Re # Ek Mohabbat # Sajna # Bombay Theme # Pray for Me Brother # Jiya Se Jiya (Club mix) # Jai Ho! (You Are My Destiny) (mukana The Pussycat Dolls # Pray For Me Brother (Instrumental) === Collector’s Edition === # Silent Invocation 1 # Silent Invocation 2 # Silent Invocation 3 # Mylapore Blues # Himalaya # Mosquito (Macchar Khan) # Kural # Mann Chandra # Jashn-E-Baharaa - Flute # Jessie's Land # Missing # Khwaja Mere Khwaja - Oboe # Cyclist's Rhythm # Restless Mystic # Lagaan.. Once Upon A Time In India # The Lament Of The Leaves # Potter's Village # Yaaro Evalo Luokka:Vuoden 2008 albumit Luokka:A. R. Rahmanin albumit
Lavardin (Loir-et-Cher)

Lavardin on Ranskan kunta Centre-Val de Loiren hallintoalueella Loir-et-Cherin departementissa. Sarthe-joen sivujoen Loirin varrella sijaitsevan kunnan asukasluku vuonna 2014 oli 192. Kunta kuuluu departementissaan Montoire-sur- le-Loirin kantoniin Vendômen arrondissementissa. Lavardinin nähtävyyksiin kuuluvat goottilainen kirkko ja keskiaikaisen linnan rauniot. Kunta kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== *Lavardinin matkailusivusto Luokka: Loir-et-Cherin kunnat
Yèvre-la-Ville

Yèvre-la-Ville on Ranskan kunta Centre-Val de Loiren hallintoalueella Loiret’n departementissa. Kunnan asukasluku vuonna 2014 oli 714. Kunta kuuluu departementissaan Malesherbesin kantoniin Pithiviersin arrondissementissa. Se sijaitsee alle 10 kilometriä kaakkoon Pithiviersin kaupungista. Vuonna 1973 Yèvre-la-Villeen liitettiin naapurikunta Yèvre-le-Châtel pari kilometriä pohjoisempana. Yèvre-le-Châtel kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== *Kunnan matkailusivusto Luokka: Loiret’n kunnat
GP2 Unkarin Grand Prix 2012

GP2 Unkarin Grand Prix 2012 oli GP2-kauden 2012 yhdeksäs osakilpailu, joka ajettiin 28.–29. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi paalupaikalta startannut Carlin -tallin kuljettaja Max Chilton. Sunnuntain kilpailun voitti Lotus GP -tallin Esteban Gutiérrez. Luokka:GP2-kausi 2012 Luokka:GP2 Unkarin Grand Prix
Piana

Piana on Ranskan kunta Korsikan saaren länsirannikolla Corse-du-Sudin departementissa. Kunnan asukasluku vuonna 2014 oli 484. Kunta kuuluu departementissaan Sevi-Sorru-Cinarcan kantoniin Ajaccion arrondissementissa, noin 70 kilometriä Ajacciosta pohjoiseen. Jyrkistä calanque-kallioistaan tunnettu Piana kuuluu kauneimpien ranskalaiskylien järjestöön Les Plus Beaux Villages de France. Toinen Korsikalla sijaitseva järjestön jäsenkylä on Haute- Corsen departementin Sant’Antonino.List of The Most Beautiful Villages of France , Les plus beaux villages de France. Viitattu 14.7.2017. Pianan calanquet ovat osa Portonlahden maiseman Unescon maailmanperintökohdetta. ==Lähteet== ==Aiheesta muualla== Luokka:Ranskan kunnat Luokka:Corse-du-Sud
Sant’Antonino (Haute-Corse)

Sant’Antonino on Ranskan kunta Korsikan saaren luoteisosassa Haute-Corsen departementissa. Kunnan asukasluku vuonna 2014 oli 114. Kunta kuuluu departementissaan Calvin kantoniin Calvin arrondissementissa, noin 20 kilometriä Calvin kaupungista itään. Sant’Antonino kuuluu kauneimpien ranskalaiskylien järjestöön Les Plus Beaux Villages de France. Toinen Korsikalla sijaitseva järjestön jäsenkylä on Corse-du-Sudin departementin Piana saaren länsirannikolla.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== Luokka:Ranskan kunnat Luokka:Haute-Corsen kunnat
GP2 Abu Dhabin Grand Prix 2013

GP2 Abu Dhabin Grand Prix 2013 oli GP2-kauden 2013 yhdestoista ja samalla viimeinen osakilpailu, joka ajettiin 2.–3. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa. Lauantain kilpailun voittoon ajoi paalupaikalta startannut Caterham Racing -tallin kuljettaja Alexander Rossi. Sunnuntain kilpailun voitti ART Grand Prix -tallin James Calado. Luokka:GP2-kausi 2013 Luokka:GP2 Abu Dhabin Grand Prix
GP2 Abu Dhabin Grand Prix 2014

GP2 Abu Dhabin Grand Prix 2014 oli GP2-kauden 2014 yhdestoista ja samalla viimeinen osakilpailu, joka ajettiin 22.–23. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa. Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Racing Engineering -tallin Stefano Coletti. Luokka:GP2-kausi 2014 Luokka:GP2 Abu Dhabin Grand Prix
Qedar

Qedar (Myös Kedar, Qidri jne., Qedariitien kuningaskunta) n. 900–400 eaa. oli laaja pohjoisten arabiheimojen liitto. Qedarilaiset puhuivan vanhaa arabiaa ja käyttivät aremealaista kirjoitusta. Raamattu mainitsee Qedarin heimona ja Ismaelin poikana. Uusassyrialaiset lähteet mainitsevat Qedarin kapinoivina ja sen jälkeen lyötyinä heimoina. Qedariitit asuivat nykyisen pohjoisen Saudi- Arabian keitailla, mm Al-Ulassa, Taimahissa ja Dumat al-Jandalissa. Sieltä he levittäytyivät mm Syyriaan ja Egyptiin. Qedariittien valtakausi lienee päättynyt, kun nabatealaiset nousivat. Luokka: Lähi-idän historia
I Will Follow / Make Believe

__NOTOC__ I Will Follow / Make Believe on Andy McCoyn ensimmäinen single hänen ensimmäiseltä sooloalbumiltaan Too Much Ain't Enough. Single julkaistiin vuonna 1988 levymerkillä Amulet.Discogs: Andy McCoy – I Will Follow / Make Believe A-puolen stemmat lauloivat Anita Pajunen (nyk. Välimaa) ja Maarit Hurmerinta.Musakorneri: Andy McCoy (ja Anita Välimaa) – I Will Follow Äänekosken Kaupunkisanomat, 2.8.2019. == Kappaleet == # # == Lähteet == Luokka:Vuoden 1988 kappaleet Luokka:Andy McCoyn kappaleet
A. J. Tiainen

Antti Juho (Anders Johan) Tiainen (k. 1931) oli suomalainen urkuharmoonien rakentaja joka perusti vuonna 1903 kotipitäjäänsä Uukuniemelle A. J. Tiaisen harmoonitehtaan. Tiainen rakensi ensimmäisen harmooninsa kotitilansa saunassa 1900-luvun alussa. Hän opiskeli sitten harmoonien rakentamista ensin vuoden verran Tampereella J. E. Hedenin tehtaalla ja sitten Sortavalassa Eero Mäkisen tehtaalla ennen kuin perusti oman verstaansa Uukuniemelle. Verstas toimi vuoteen 1914 saakka Niukkalan Telatiellä ja sen jälkeen Rauhalanmäellä Uukuniemen keskustan tuntumassa. Urkuharmoonien valmistus oli suurimmillaan 1920-luvulla jolloin tehtaan palveluksessa oli 8 puuseppää ja tuotanto nousi vuonna 1928 82 harmooniin. Tehdas sai Suomen Messujen myöntämästä laatukultamitalit vuosina 1922, 1930 ja 1955. Tehtaan voimanlähteenä oli aluksi petrolikäyttöinen maamoottori ja myöhemmin siirryttiin sähkömoottoreihin. Harmonien valmistukseen käytetty puutavara saatiin Uukuniemeltä samoin valmistuksessa käytetyt työkalut olivat pitkälti omatekoisia. Harmoonien kielet, rekisteritapit ja muut erikoisosat tuotiin kuitenkin ulkomailta. A. J. Tiaisen kuoltua tehtaan toimintaa jatkoivat hänen poikansa Eino ja Väinö Tiainen. Eino Tiainen lähti kuitenkin opiskelemaan kanttoriksi Viipurin musiikkiopistoon ja toimi sittemmin Uukuniemen seurakunnan kanttorina. Väinö Tiainen jatkoi urkuharmoonien valmistusta yhdessä poikansa Pentti Tiaisen kanssa vuoteen 1977 saakka kunnes markkinoille tulleet sähköurut ja pianot syrjäyttivät urkuharmoonit koti- ja koulukäytöstä. A. J. Tiaisen tehdas valmisti kaikkiaan toiminta-aikanaan noin 2 000 urkuharmoonia. Eino Tiainen rakensi sen lisäksi noin 300 urkuharmoonia ja hän teki myös viimeisen Uukuniemellä valmistetun harmoonin vuonna 1978. Niukkalassa sijaitseva urkuharmoonitehtaana alun perin toiminut verstasrakennus kunnostettiin ja entisöitiin 2000-luvun alussa. == Lähteet == Luokka:Suomalaiset soitinvalmistajat Luokka:Suomalaiset soitinrakentajat Luokka:Syntymävuosi puuttuu Luokka:Vuonna 1931 kuolleet
Too Much Ain’t Enough / Knee Deep In Sky High

__NOTOC__ Too Much Ain’t Enough / Knee Deep In Sky High on Andy McCoyn toinen single. Se julkaistiin vuonna 1991 levymerkillä Amulet.Discogs: Andy McCoy – Too Much Ain’t Enough / Knee Deep In Sky High == Kappaleet == # # == Lähteet == Luokka:Vuoden 1991 kappaleet Luokka:Andy McCoyn kappaleet
Foxfield Junction

__NOTOC__ Foxfield Junction on Andy McCoyn kolmas single. Se julkaistiin vuonna 1995 levymerkillä Johanna Kustannus.Discogs: Andy McCoy – Foxfield Junction == Kappaleet == # # == Lähteet == Luokka:Vuoden 1995 kappaleet Luokka:Andy McCoyn kappaleet
Let It Rock

__NOTOC__ Let It Rock on Andy McCoyn neljäs single. Se julkaistiin vuonna 1995 levymerkillä AMT.Discogs: Andy McCoy – Let It Rock == Kappaleet == # # # == Lähteet == Luokka:Vuoden 1995 kappaleet Luokka:Andy McCoyn kappaleet
Le Bec-Hellouin

Le Bec-Hellouin [lə.bək.el.wɛ̃] on Ranskan kunta Normandian alueella Euren departementissa. Kunnan asukasluku vuonna 2014 oli 46. Kunta kuuluu departementissaan Brionnen kantoniin Bernayn arrondissementissa. Se sijoittuu suunnilleen suurempien kaupunkien Lisieux ja Rouen puoleenväliin. Naapurikuntia ovat pohjoisessa Thierville, koillisessa Malleville-sur-le-Bec, idässä Bosrobert, etelässä Calleville, lounaassa Brionne ja luoteessa Pont- Authou. Ristikkotaloistaan tunnettu Le Bec-Hellouin kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== Luokka: Euren kunnat
Strung Out

__NOTOC__ Strung Put on Andy McCoyn viides single. Se julkaistiin vuonna 1995 levymerkillä Johanna Kustannus.Discogs: Andy McCoy – Strung Out == Kappaleet == # # # == Lähteet == Luokka:Vuoden 1995 kappaleet Luokka:Andy McCoyn kappaleet
GP2 Belgian Grand Prix 2015

thumb|300px|Sunnuntain kilpailun kärkikolmikko Rossi, King ja Evans palkintokorokkeella. GP2 Belgian Grand Prix 2015 oli GP2-kauden 2015 seitsemäs osakilpailu, joka ajettiin 22.–23. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa. Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Racing Engineering -tallin Alexander Rossi. Luokka:GP2-kausi 2015 Luokka:GP2 Belgian Grand Prix
Xmas Song

__NOTOC__ Xmas Song on Andy McCoyn kuudes single. Kappaleella vierailee HIMin laulaja Ville Valo. Se julkaistiin vuonna 2016 levymerkillä Ainoa Productions, rajoitettuna 300 kappaleen painoksena yksinoikeudella Levykauppa Äxässä.Discogs: Andy McCoy – Xmas Song == Kappaleet == # # == Lähteet == Luokka:Vuoden 2016 kappaleet Luokka:Andy McCoyn kappaleet
The Way I Feel

__NOTOC__ The Way I Feel on Andy McCoyn seitsemäs single. Se julkaistiin vuonna 2017 levymerkillä Ainoa Productions, rajoitettuna 300 kappaleen painoksena yksinoikeudella Levykauppa ÄxässäDiscogs: Andy McCoy – The Way I Feel == Kappaleet == # == Lähteet == Luokka:Vuoden 2017 kappaleet Luokka:Andy McCoyn kappaleet
Kesäterassi

Kesäterassi on vuosina 2017–2023 kesäisin MTV3-kanavalla esitetty keskusteluohjelma. Ohjelman ensimmäinen tuotantokausi esitettiin heinä–elokuussa 2017 arkipäivisin neljän viikon ajan. Toinen tuotantokausi esitettiin kesällä 2018, kolmas tuotantokausi kesällä 2019, neljäs tuotantokausi kesällä 2020, viides tuotantokausi kesällä 2021, kuudes tuotantokausi kesällä 2022 ja seitsemäs tuotantokausi alkaa heinäkuussa 2023. Ohjelmaa kuvattiin kuuden ensimmäisen kauden ajan Helsingin keskustassa Allas Sea Poolilla. Seitsemännellä kaudella ohjelman kuvauspaikaksi vaihtui Haukilahden Helmen terassi. Ohjelmaa juonsivat kuuden ensimmäisen tuotantokauden ajan Tuija Pehkonen ja Lorenz Backman. Kesällä 2023 esitettävällä seitsemännellä kaudella Backmanin tilalla juontajana aloitti Susani Mahadura. Viidennellä kaudella Antero Mertaranta juonsi ohjelmaa yhden viikon ajan. Seuraavilla kausilla Mertaranta vuorotteli juontajana Pehkosen, Backmanin ja Mahaduran kanssa. == Jaksot == == Lähteet == Luokka:2010-luvun suomalaiset keskusteluohjelmat Luokka:2020-luvun suomalaiset keskusteluohjelmat Luokka:MTV3:n televisio-ohjelmat
U-käännös

Liikenteessä U-käännös on 180 astetta kattava käännös, jolla vaihdetaan ajosuuntaa vastakkaiseen. Eri lainsäädännöissä suhtautuminen U-käännöksiin vaihtelee. == U-käännös Suomessa == Suomen tieliikenneasetuksen mukaan U-käännös voidaan kieltää liikennemerkillä 334, mutta U-käännös ei ole sallittu myöskään: * alueilla, joilla ohitus on kielletty sulkuviivalla * alueilla, joilla vasemmalle kääntyminen on kielletty (liikennemerkki 332) * moottori- ja moottoriliikenneteillä (liikennemerkit 561 ja 563) * tunneleissa (liikennemerkki 565) * pakollisten ajosuuntien alueilla (liikennemerkit 411−415). Muissa tilanteissa U-käännös on sallittu. === U-käännös kielletty === U-käännös on Suomessa kielletty seuraavien liikennemerkkien vaikutusalueella: Tiedosto:Finland road sign C20.svg| Tiedosto:Finland road sign C18.svg| Tiedosto:Finland road sign E15.svg| Tiedosto:Finland road sign E17.svg| Tiedosto:Finland road sign E19.svg| Tiedosto:Finland road sign D1.1.svg| Tiedosto:Finland road sign D1.3.svg| Tiedosto:Finland road sign D1.4.svg| Tiedosto:Finland road sign D1.6.svg| Tiedosto:Finland road sign D1.8.svg| == Lähteet == == Aiheesta muualla == Luokka:Tieliikenne Luokka:Autoilu
Lyons-la-Forêt

Lyons-la-Forêt [ljɔ̃s.la.fɔʁɛ] on Ranskan kunta Normandian alueella Euren departementissa. Kunnan asukasluku vuonna 2014 oli 744. Noin 30 kilometriä Rouenista itään sijaitseva kunta kuuluu departementissaan Romilly-sur-Andellen kantoniin Les Andelysin arrondissementissa. Monilta osiltaan 1600-luvun asussa säilytetty Lyons-la-Forêt kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== Luokka: Euren kunnat
Intohimon oikeudet

Intohimon oikeudet (The Rights of Desire) on eteläafrikkalaisen kirjailijan André Brinkin romaani vuodelta 2001. Teoksen on suomentanut Seppo Loponen, ja suomennoksen on julkaissut vuonna 2001 WSOY. Kirjan päähenkilö Ruben Olivier ottaa taloonsa turvakseen vuokralaisia. Tarjokkaaksi ilmestyy hänen toivomansa pariskunnan sijasta nuori Tessa-niminen nainen, ja heidän välilleen syntyy romanssi. Teoksessa Brink käsittelee romanssiin lomittuneena apartheidin ongelmia.Kirjan kansipaperi Suomennoksen ilmestyttyä teos sai kriitikko Vilho Hietalan epäilemään, että "vanhan tasa-arvotaistelijan usko on hiipumassa", sillä teos keskittyy hänen mukaansa enemmänkin rakkauskuvioihin ja katkeran oloinen teos kuvastaa pettymystä Etelä-Afrikan apartheidin jälkeiseen tilanteeseen.Vilho Hietala: Naistenkaataja muistelee, 10.9.2006 viitattu 14.7.2017 ==Lähteet== Luokka:Vuoden 1981 kirjat Luokka:Romaanit Luokka:Eteläafrikkalaiset kirjat
Beuvron-en-Auge

thumb|Suojeltu ristikkotalo Beuvron-en-Augessa. Beuvron-en-Auge [bœv.ʁɔn.ɑ̃.oʒ] on Ranskan kunta Normandian alueella Calvadosin departementissa. Kunnan asukasluku vuonna 2014 oli 210. Kunta kuuluu departementissaan Mézidon-Canonin kantoniin Lisieux’n arrondissementissa. Beuvron-en-Auge kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== Luokka:Calvadosin kunnat
005

005 on Segan kehittämä ja julkaisema kolikkopeli, jota pidetään yhtenä ensimmäisistä hiiviskelypeleistä. Peli on julkaistu vuonna == Pelaaminen == Pelin tavoitteena on kuljettaa salkku helikopteriin välttäen tai tainnuttaen vastustajia. Vastustajia ei ole tarkkaan määritelty "hyviksi" tai "pahoiksi" joten peli voi olla myös yksi ensimmäisistä antisankaripeleistä. == Lähteet == == Aiheesta muualla == * * * Luokka:Segan kolikkopelit Luokka:Vuoden 1981 videopelit
Taalas

Taalas on sukunimi, joka on muun muassa seuraavilla suomalaisilla henkilöillä: *Petteri Taalas (s. 1961), meteorologi *Saara Taalas (s. 1969), viestintäliiketoiminnan professori.
Mâlain

Mâlain on kunta itäisessä Ranskassa Côte-d'Orin departementissa Burgundi- Franche-Comtén alueella. ==Nähtävyyksiä == Kylän näkymää hallitsee korkealla mäellä oleva linna Château de Mâlain. Linnaa on entisöity vuodesta 1984 lähtien.Tour de France 2017 ==Lähteet== ==Aiheesta muualla== Luokka:Côte-d’Orin kunnat
Barfleur

Barfleur [baʁflœʁ] on Ranskan kunta Normandian alueella Manchen departementissa. Englannin kanaalin rannalla, Cotentinin niemimaan koilliskulmassa sijaitsevan kunnan asukasluku vuonna 2014 oli 600. Sen pinta- ala on vain 60 hehtaaria, mikä tekee siitä Manchen departementin pienimmän kunnan. Kunta kuuluu departementissaan Val-de-Sairen kantoniin Cherbourg- Octevillen arrondissementissa. Barfleur kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 14.7.2017. ==Lähteet== ==Aiheesta muualla== Luokka: Manchen kunnat
Warhead (Tarot)

Warhead on heavy metal -yhtye Tarotin kuudes single. Se julkaistiin vuonna 1997 levymerkillä Blastic Heaven Records. Kappale nousi Suomen Virallisen Listan sijalle 9. == Kappaleet == # # # == Kokoonpano == * Marco Hietala – basso, laulu * Zachary Hietala – kitara * Janne Tolsa – koskettimet * Pecu Cinnari – rummut == Lähteet == Luokka:Vuoden 1997 kappaleet Luokka:Tarotin kappaleet
Undead Son, Mama

Undead Son, Mama on heavy metal -yhtye Tarotin kahdeksas single. Se julkaistiin vuonna 2003 levymerkillä Spinefarm Records. Kappale nousi Suomen Virallisen Listan sijalle 3. == Kappaleet == # # == Kokoonpano == * Marco Hietala – basso, laulu * Zachary Hietala – kitara * Janne Tolsa – koskettimet * Pecu Cinnari – rummut == Lähteet == Luokka:Vuoden 2003 kappaleet Luokka:Tarotin kappaleet
Uppotukki (elokuva)

Uppotukki on Yleisradion TV2:n teatteritoimituksen tuottama, vuonna 1984 ensiesitetty kaksiosainen television draamaelokuva, jonka on käsikirjoittanut Pirkko Kurikka. Kurikan käsikirjoituksen ohjasi ja sovitti Kalle Pursiainen. Kurikka sai käsikirjoituksestaan elokuvataiteen valtionpalkinnon 1984Teatterille palkitut ohjelmat (Arkistoitu versio) Yle Vintti. Viitattu 15.7.2017.. Elokuvassa ankara miesopettaja (Hannu Lauri) järjestää yhdessä lapsuudenystäviensä kanssa lapsille leikkisodan, joka muuttuu todelliseksi lasten ja aikuisten väliseksi taisteluksi. Osien nimet ovat ”Puupyssyjen sota” (70 min) ja ”Intiaanileikki” (78 min).Uppotukki, Ritva-tietokanta, Radio- ja televisioarkisto. Viitattu 14.7.2017. Uppotukki oli teini-ikäisten Samuli Edelmannin ja Santeri Kinnusen ensimmäisiä merkittäviä roolitöitä. ==Näyttelijät== Lähde: ==Tuotanto== Uppotukkia kuvattiin kahtena kesänä Sulkavan Linnavuoren maisemissa. ==Vastaanotto== Helsingin Sanomien Jukka Kajava sanoi vuonna 1984 ensiesitetystä Uppotukista välillä pilkistävän esiin ”se, mitä haluttiinkin: aikuisten maailman julmuus, julmuuden siirtäminen seuraavaankin sukupolveen”. Perhe-elokuvan vaatimukset ovat kuitenkin hänestä tuoneet elokuvaan ”pitkitystä, toiminnan epäloogisuutta, tilanteita joissa ihminen ei todellisuudessa toimisi niin kuin käsikirjoitus käskee”. Uusintaesityksen 1986 alla saman lehden Kai Ovaskainen sanoi Uppotukin antavan ajattelemisen aihetta, mutta hieman alleviivaavalla ja ahdistavallakin tavalla. Hän sanoo tv-elokuvan jännitteiden rakentuvan paljolti Ippe Kätkän musiikin ja videokuvauksen mahdollistamien yllättävien kuvallisten keinojen varaan. ==Lähteet== Luokka:Vuoden 1984 suomalaiset elokuvat Luokka:Suomalaiset televisioelokuvat Luokka:Suomalaiset nuortenelokuvat Luokka:Yle TV2:n televisio-ohjelmat Luokka:Elokuvat koulusta ja koulutuksesta Luokka:Elokuvat ystävyydestä
You (Tarotin kappale)

You on heavy metal -yhtye Tarotin yhdeksäs single. Se julkaistiin vuonna 2006 levymerkillä King Foo Records. Kappale nousi Suomen Virallisen Listan sijalle 1. == Kappaleet == # # == Kokoonpano == * Marco Hietala – basso, laulu * Tommi Salmela – laulu * Zachary Hietala – kitara * Janne Tolsa – koskettimet * Pecu Cinnari – rummut == Lähteet == Luokka:Vuoden 2006 kappaleet Luokka:Tarotin kappaleet
Joni Lehosmaa

Joni Lehosmaa (s. 27. kesäkuuta 1996) on suomalainen jalkapalloilija, joka edustaa torniolaista Tornion Pallo -47 -seuraa. Hänellä on kuitenkin sopimus veikkausliigajoukkueen PS Kemin kanssa vuoden 2017 loppuun asti, mutta on lainalla Torniossa. Lehosmaa aloitti jalkapallouransa FC Kemissä ja on myös pelannut FC Kemissä liigafutsalia pari kautta. ==Lähteet== Luokka:Elävät henkilöt Luokka:Vuonna 1996 syntyneet Luokka:Suomalaiset jalkapalloilijat
I Walk Forever

I Walk Forever on heavy metal -yhtye Tarotin kymmenes single. Se julkaistiin vuonna 2010 levymerkillä King Foo Records. == Kappaleet == # == Kokoonpano == * Marco Hietala – basso, laulu * Tommi Salmela – laulu * Zachary Hietala – kitara * Janne Tolsa – koskettimet * Pecu Cinnari – rummut == Lähteet == Luokka:Vuoden 2010 kappaleet Luokka:Tarotin kappaleet
Garelli

Garelli oli Italialainen mopojen ja moottoripyörien valmistaja. Sen perusti vuonna 1919 Alberto Garelli. == Lähteet == Luokka:Italialaiset moottoripyörävalmistajat
Furmins

Furmins on Housemarquen kehittämä pulmapeli, joka on julkaistu iOS:lle ja PlayStation Vitalle. Kehittäjäksi tai julkaisijaksi on joissakin lähteissä merkitty Beatshapers. Peli käyttää samaa pelimoottoria kuin edeltävät Housemarquen pelit kuten Outland. == Vastaanotto == Pelin PlayStation Vita -versiolla on Metacritic-kerääjäsivustolla 69/100 pistettä. PocketGamer- sivustolla iOS-versio on saanut arvosanaksi 8/10. == Lähteet == == Aiheesta muualla == * Pelin viralliset kotisivut Luokka:Housemarque Luokka:Suomessa kehitetyt videopelit Luokka:iOS-pelit Luokka:PlayStation Vita -pelit Luokka:Vuoden 2012 videopelit
On the Top of the World (kappale)

__NOTOC__ On the Top of the World on Ari Koivusen ensimmäinen single. Se julkaistiin 6. huhtikuuta 2007 levymerkillä Sony BMG. Kappale ylsi Suomen virallisen listan ensimmäiselle sijalle. == Kappaleet == # == Lähteet == Luokka:Vuoden 2007 kappaleet Luokka:Ari Koivusen kappaleet
Hear My Call

__NOTOC__ Hear My Call on Ari Koivusen toinen single. Se julkaistiin 11. toukokuuta 2007 levymerkillä Sony BMG. Kappale ylsi Suomen virallisen listan toiselle sijalle. == Kappaleet == # == Lähteet == Luokka:Vuoden 2007 kappaleet Luokka:Ari Koivusen kappaleet
Fuel for the Fire (kappale)

__NOTOC__ Fuel for the Fire on Ari Koivusen kolmas single. Se julkaistiin 27. elokuuta 2007 levymerkillä Sony BMG. Kappale ylsi Suomen virallisen listan sijalle 26. == Kappaleet == # == Lähteet == Luokka:Vuoden 2007 kappaleet Luokka:Ari Koivusen kappaleet
Rahalla saa 2

Rahalla saa 2 (2012) on elokuvasarjan ”Easy Money” toinen osa. Elokuvasarjasta on myös ilmestynyt kolmas (2013) ja viimeinen tähän asti ilmestynyt elokuva. Elokuva kertoo Tukholman katujen elämästä. Luokka:Ruotsalaiset romaaneihin perustuvat elokuvat Luokka:Vuoden 2012 ruotsalaiset elokuvat
Kuljunojan luhtaorvokki

Kuljunojan luhtaorvokki oli Mäntsälän Nummisissa sijainnut erityisesti suojeltavan lajin, luhtaorvokin kasvupaikka. Kasvupaikka on ollut rauhoitettu vuodesta 2004 lähtien. Rauhoitusalue on laajuudeltaan 0,76 hehtaaria. Luhtaorvokki on erittäin uhanalainen. Sen tiedetään (2011) esiintyvän Suomessa vain Hangon Santalankorvessa, Jomalassa, Karkussa, Kökarin Österbyggessä, Tohmajärven Onkamossa ja Vihdin Kourlassa. Kuljunojan luhtaorvokkiesiintymän löysivät Lalli Laine, Yrjö Vasari ja Matti Kaasinen vuonna 1946. Esiintymän kehitystä seurattiin säännöllisesti 1946–1951, 1982–1984 ja 1987–1990. 1980-luvun alussa Kuljunojan puro ruopattiin ja maata siirrettiin niin, että vanha uoma katosi. Tämä hävitti luhtaorvokin pääesiintymän. Puron ympärillä olleet tulvaniityt olivat kadonneet jo aiemmin. Metsässä olleissa erillisissä luhtaorvokkiesiintymissä kasvoi vuonna 1983 yhteensä 20 luhtaorvokkiyksilöä. Vuoden 1987 kartoituksessa Kuljunojan penkereestä ja sen välittömästä läheisyydestä, noin 10 metrin matkalta, löytyi viisi pientä kasvustoa, joissa kasvoi yhteensä 370 yksilöä. Vuosina 1991–2004 esiintymää seurattiin satunnaisesti. Vuonna 2003 Uudenmaan ympäristökeskus kartoitti alueen suojelualuerajausta varten. Rajauspäätös tehtiin 2004 ja alue rauhoitettiin erityisesti suojeltavan lajin kasvupaikkana. Metsänhoito uhkasi esiintymää jatkuvasti. Kasvupaikan suojelun jälkeen paikkaa hoidettiin poistamalla muutamia varjostavia kuusia. Vähän sen jälkeen koko kasvupaikan ympäristö hakattiin avoimeksi, jonka vuoksi kasvupaikka muuttui liian valoisaksi. Muu kasvillisuus tihentyi ja vuonna 2008 luhtaorvokin havaittiin hävinneen Kuljunojalta. == Lähteet == Luokka:Mäntsälän luonto Luokka:Uudenmaan luonnonsuojelualueet luhtaorvokki
Suikoden

Suikoden () on Konamin julkaisema roolipelisarja, joka perustuu löyhästi kiinalaiseen Shui hu zhuan -teokseen. Sarjan tarinat keskittyvät sodan tragedioihin kuten eräissä taktisissa roolipeleissä. Pelit sijoittuvat eri aikakausille ja eri päähenkilöillä, mutta sisältävät veden äärellä sijaitsevan linnoituksen täyttämisen jopa 108:lla henkilöllä, jotka pelaaja rekrytoi. Sarjan pelejä on julkaistu uudelleen osana PSone classics -kokoelmaa. Syyskuussa 2022 Konami ilmoitti kahden ensimmäisen pelin remasteroitujen versioiden julkaisun tapahtuvan vuonna 2023. == Pelit == * Suikoden (1995) * Suikoden II (1998) * Suikoden III (2002) * Suikoden IV (2004) * Suikoden V (2006) ===Spin-offit=== * Gensō Suikogaiden (2000) ** Gensō Suikogaiden Vol.1 Harumonia no Kenshi ** Gensō Suikogaiden Vol.2 Kurisutaru Barē no Kettō * Suikoden Tactics (2005) * Suikoden Tierkreis (2008) == Lähteet == == Aiheesta muualla == * Pelisarja MobyGamesissä Luokka:Videopelisarjat
Lewis Hine

Lewis Hine (26. syyskuuta 1874 Oshkosh, Wisconsin, Yhdysvallat – 3. marraskuuta 1940 Hastings-on-Hudson, New York, Yhdysvallat) oli yhdysvaltalainen sosiologi ja valokuvaaja. Hän oli yksi 1900-luvun alun merkittävimmistä lapsityövoiman käytön vastustajista Yhdysvalloissa. Lewis Hine oli itse kasvanut köyhyydessä, ja hän vastusti lapsityön käyttöä. Hän kiersi 1900-luvun alussa Yhdysvaltoja laatikkokameransa kanssa valokuvaamassa työhön pakotettuja lapsia, Amerikkaan tulleita siirtolaisia ja työläisiä koneiden äärellä. Lisäksi hän kuvasi Empire State Buildingin rakentamista, jonka Men at Work -sarjan kuvat ovat levinneet ympäri maailmaa julisteina ja postikortteina. Hinen ottamilla valokuvilla oli keskeinen merkitys yleisen mielipiteen kääntämisessä lapsityötä vastaan. Lopulta vuonna 1938 Yhdysvaltoihin saatiin lapsityövoiman käyttöä rajoittava laki. Hine ajautui taloudellisiin vaikeuksiin, mutta hän ei myynyt tekijänoikeuksia ottamiinsa kuviin töitä tekevistä lapsista. Hinen kuoltua hänen poikansa lahjoitti kuvat museoon. Kuvat ovat nykyään Yhdysvaltain kongressin kirjastossa kaikkien ladattavissa ilmaiseksi 5 500 valokuvan National Child Labor Committee -kokoelmassa. == Kuvia == Tiedosto:Lewis_Hine,_Glass_works,_midnight,_Indiana,_1908.jpg|Lapsia lasitehtaassa. Tiedosto:Child_laborer.jpg|Tyttö tekstiilitehtaassa. Tiedosto:Lewis_Hine_Power_house_mechanic_working_on_steam_pump.jpg|Voimalaitoksen mekaanikko. Tiedosto:Raising_the_Mast_Empire_State_Building_by_Lewis_W_Hine.jpeg|Empire State Buildingin rakentaminen. ==Suomennettu artikkeli== * Sosiaalinen valokuvaus. Julkaisussa: Kuvista sanoin: ajatuksia valokuvasta. 2, koonnut Martti Lintunen. Helsinki: Suomen valokuvataiteen museon säätiö 1984 ISBN 951-9086-23-4 == Lähteet == ==Aiheesta muualla== *Työväenmuseo Werstas Luokka:Yhdysvaltalaiset sosiologit Luokka:Yhdysvaltalaiset valokuvaajat Luokka:Vuonna 1874 syntyneet Luokka:Vuonna 1940 kuolleet
Frans Nordberg

Frans Fjalar Nordberg (6. tammikuuta 1900 Pellinki, Suomen suuriruhtinaskunta – 11. marraskuuta 1984 Helsinki) oli suomalainen ratameloja. Nordberg kilpaili Berliinin kesäolympialaisissa 1936 miesten kokoontaitettavien kajakkien 10 kilometrin yksilökilpailussa, joka kilpailtiin olympiahistorian ainoan kerran. Hän sijoittui 13 kilpailijan joukossa seitsemänneksi.Olympics at Sports- Reference.com == Lähteet == * Frans Nordberg Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1900 syntyneet Luokka:Vuonna 1984 kuolleet
Evert Johansson

Evert Vilhelm Johansson (9. syyskuuta 1903 Porvoon mlk, Suomen suuriruhtinaskunta – 2. toukokuuta 1990 Porvoon mlk) oli suomalainen ratameloja. Johansson kilpaili Berliinin kesäolympialaisissa 1936 miesten 10 000 metrin kajakkiyksiköissä sijoittuen viidenneksi.Olympics at Sports- Reference.com == Lähteet == * Evert Johansson Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1903 syntyneet Luokka:Vuonna 1990 kuolleet
Birger Johansson

Max Birger Johansson (20. syyskuuta 1910 Helsinki, Suomen suuriruhtinaskunta – 4. tammikuuta 1940 Marjapellonmäki, Johannes) oli suomalainen ratameloja. Johansson kilpaili Berliinin kesäolympialaisissa 1936 miesten 1 000 metrin kajakkiyksiköissä. Hän eteni alkueränsä neljäntenä loppukilpailuun missä sijoittui seitsemänneksi.Olympics at Sports-Reference.com Johansson taisteli talvisodassa JR 10:ssä. Hän kaatui 29-vuotiaana Johanneksen Marjapellonmäellä 4. tammikuuta 1940.sotapolku.fi == Lähteet == * Johansson, Max Birger sotapolku.fi * Birger Johansson Bio, Stats, and Results Olympics at Sports- Reference.com === Viitteet === Luokka:Suomalaiset melojat Luokka:Suomalaiset toisessa maailmansodassa kaatuneet Luokka:Vuonna 1910 syntyneet Luokka:Vuonna 1940 kuolleet
Australian parlamenttivaalit 2013

Australian parlamenttivaalit 2013 järjestettiin 7. syyskuuta 2013. Vaaleissa valittiin Australian edustajainhuoneen kaikki 150 jäsentä ja 40 senaatin 76 jäsenestä. Ääniä annettiin 13 726 070 kappaletta.Votes By State Australian Electoral Commission. Viitattu 15.7.2017. ==Tausta== Edelliset parlamenttivaalit olivat johtaneet Työväenpuolueen vähemmistöhallitukseen. Kesäkuussa 2013 Kevin Rudd syrjäytti Julia Gillardin Työväenpuolueen johdosta ja pääministerin virasta ja julisti vaalipäiväksi 7. syyskuuta.Federal election 2013 Australian parlamentti. Viitattu 15.7.2017. ==Tulokset== ===Edustajainhuone=== Puolue Edustajanpaikat Ääniosuus Liberaalipuolueen ja Kansallispuolueen koalitio 90 45,6 % Työväenpuolue 55 33,4 % Vihreät 1 8,6 % Palmer United Party 1 5,5 % Katter's Australian Party 1 1,0 % Muut 0 4,5 % Sitoutumattomat 2 1,4 % Yhteensä 150 100 % Party Representation Australian Electoral Commission. Viitattu 15.7.2017.First Preferences By Party Australian Electoral Commission. Viitattu 15.7.2017. ===Senaatti=== Puolue Edustajanpaikat Ääniosuus Liberaalipuolueen ja Kansallispuolueen koalitio 17 37,7 % Työväenpuolue 12 30,1 % Vihreät 4 8,6 % Palmer United Party 2 4,9 % Liberaalidemokraatit 1 3,9 % Nick Xenophon Group 1 1,9 % Family First 1 1,1 % Australian Motoring Enthusiast Party 1 0,5 % Australian Sports Party 1 0,0 % Muut 0 11,3 % Yhteensä 40 100 % Senate Party Representation Australian Electoral Commission. Viitattu 15.7.2017.First Preferences By Group Australian Electoral Commission. Viitattu 15.7.2017. ==Seuraukset== Koalition vaalivoiton seurauksena Australian pääministeriksi nimitettiin Tony Abbott.Tony Abbott claims Coalition election victory; Kevin Rudd steps down as Labor leader AUstralian Broadcasting Corporation. 8.9.2013. Viitattu 15.7.2017. ==Lähteet== == Aiheesta muualla == Luokka:Australian vaalit Luokka:Vuoden 2013 vaalit
Lehman on niin kaunis

Lehman on niin kaunis (myös Kaunis Lehman, , Cretinetti troppo bello, Cretinetti e le donne ja muita nimityksiä) on vuonna 1909 valmistunut italialainen komediaelokuva. Lyhyen farssin päähenkilöä Cretinettiä (Suomessa Lehman) esittää ranskalainen André Deed. ==Juoni== Lehman saa kutsun ystävänsä häihin ja pukeutuu parhaimpiinsa. Ulkona kaikki naiset ihastuvat Lehmaniin ja lähtevät jahtaamaan häntä. Hääjuhlassa Lehman hurmaa morsiamen ja joutuu pakenemaan paikalta. Lopulta naiset saavat Lehmanin kiinni ja repivät hänet palasiksi. Naisten lähdettyä pois Lehmanin ruuminosat kiinnittyvät jälleen paikoilleen. ==Tuotanto ja teemat== Torinolaisen Itala Filmin tuottama Lehman on niin kaunis on hyvä esimerkki André Deedin Cretinetti-hahmon toiminnallisista farsseista. Sen komiikka perustuu porvarillisen yhteiskunnan sääntöjen, tapojen ja rituaalien järkkymiseen. Perinteiset sukupuoliroolit käännetään nurinniskoin, ja naisista tulee miesten pelkäämiä saalistajia. Ranskalaisista esikuvista lainattu törmäilevä ja koko ajan kiihtyvä takaa-ajo on tyypillinen piirre varhaisissa italialaisissa komedioissa. Päähenkilön narsismi johtaa täystuhoon, mutta lopussa kaikki palautuu entiselleen. Elokuvaa on pidetty esimerkkinä varhaisen mykkäelokuvan porvarillisen sovinnaisuuden vastaisesta avantgardismistaItalian Silent Cinema, s. 204.. Trikkikuvaukseen perustuva jäsenten irtoaminen ja uudelleen kiinnittyminen oli nähty jo aiemmin Georges Mélièsin elokuvissa, joissa myös Deed esiintyi (esim. Dislocation mystérieuse, 1901)Italian Silent Cinema, s. 174.. Takaa- ajokohtauksen on arveltu vaikuttaneen Buster Keatonin Seitsemän mahdollisuutta (Seven Chances, 1925) -elokuvaan. Lehman on niin kaunis oli yksi Deedin suosituimmista italialaiskomedioista. Sitä esitettiin Suomessa loppuvuodesta 1909. ==Restaurointi== Elokuva on säilynyt Torinon Kansallisen elokuvamuseon kokoelmissa. Alkuperäisestä 190 (tai 97) metrin pituudesta on jäljellä 84 (tai 115) metriä. Restaurointi on nähtävissä museon Vimeo-sivustolla. ==Lähteet== * ===Viitteet=== ==Aiheesta muualla== * Luokka:Italialaiset komediaelokuvat Luokka:Italialaiset mykkäelokuvat Luokka:Vuoden 1909 italialaiset elokuvat
Jarl Fagerström

Jarl Gunnar Johannes Fagerström (12. huhtikuuta 1914 Porvoon mlk, Suomen suuriruhtinaskunta – 5. joulukuuta 1975 Espoo) oli suomalainen ratameloja. Fagerström kilpaili Helsingin kesäolympialaisissa 1952 miesten 10 000 metrin kanadalaisyksiköissä, missä hän sijoittui kuudenneksi.Olympics at Sports- Reference.com Olympialaisten katsastuskilpailussa hän oli tehnyt 1 000 metrillä Olavi Ojanperän kanssa saman ajan, joka oli myös uusi Suomen ennätyshttps://sut.azurewebsites.net/1952/010752.html. Vuonna 1951 Fagerström teki parinaan Björn Schönberg uuden kanadalaiskaksikkojen 1 000 metrin Suomen ennätyksen.https://sut.azurewebsites.net/1951/030751.html Vuonna 1953 Fagerström teki sekä 1 000 että 10 000 metrillä uuden SE:n.https://sut.azurewebsites.net/1953/030853.html Vuonna 1954 hän voitti kummankin matkan Suomen mestaruudenhttps://sut.azurewebsites.net/1954/030854.html ja MM- karsintakilpailun ennen Ojanperäähttp://www.saunalahti.fi/sut/1954/010754.html . == Lähteet == * Jarl Fagerström Bio, Stats, and Results Olympics at Sports- Reference.com === Viitteet === Luokka:Suomalaiset melojat Luokka:Vuonna 1914 syntyneet Luokka:Vuonna 1975 kuolleet
Kaarlo ja Perttu

Kaarlo ja Perttu () on ranskalainen lapsille suunnattu animaatiosarja, Sen on luonut Stephan Franck ja Emmanuel Franck. Sarjan esittäminen aloitettiin ranskassa France 3 kanavalla joulukuussa 2003. Suomessa sarjaa on esitetty C More Juniorin kanavalla. == Aiheesta muualla == * * Kaarlo ja Perttu Big Cartoon Databasessa (bcdb.com) Luokka:Ranskalaiset animaatiosarjat Luokka:Kuvitteelliset koirat Luokka:France Télévisionsin televisio-ohjelmat
2-nitropropaani

2-nitropropaani (C3H7NO2) on nitroalkaaneihin kuuluva orgaaninen yhdiste. Yhdistettä käytetään liuottimena, orgaanisen kemian synteeseissä lähtöaineena ja rakettipolttoaineissa. ==Ominaisuudet== 2-nitropropaani on huoneenlämpötilassa väritöntä nestettä. Yhdiste liukenee hieman veteen ja erittäin hyvin useisiin orgaanisiin liuottimiin. Yhdiste on myrkyllistä ja ärsyttää ihoa, silmiä ja hengitysteitä. Aine voi räjähtää kuumennettaessa ja saattaa olla karsinogeenista.Sheldon B. Markofsky: Nitro Compounds, Aliphatic, Ullmann's Encyclopedia of Industrial Chemistry, John Wiley & Sons, New York, 2011. Viitattu 15.7.2017. Viitattu 15.7.2017. Viitattu 15.7.2017. ==Valmistus ja käyttö== 2-nitropropaania valmistetaan nitraamalla propaania typpihapolla noin 410-420 °C:n lämpötilassa. Tässä reaktiossa muodostuu lisäksi nitrometaania, nitroetaania ja nitropropaania. 2-nitropropaanin osuus tässä seoksessa on noin 25 %. Eri yhdisteet erotetaan seoksesta tislaamalla.Lyle F. Albright: Nitration, Kirk-Othmer Encyclopedia of Chemical Technology, John Wiley & Sons, New York, 2000. Viitattu 15.7.2017 2-nitropropaania käytetään erityisesti teollisuusliuottimena. Yhdiste liuottaa muun muassa selluloosaa, painomusteita, kumeja sekä useita eri hartseja. Usein sitä käytetään liuotinseoksena alkoholien kanssa. Muita käyttökohteita ovat lääkkeiden, väriaineiden sekä maatalous- ja tekstiilikemikaalien valmistus. 2-nitropropaania käytetään myös polttoaineena raketeissa sekä bensiinin ja dieselin lisäaineena. ==Lähteet== Luokka:Orgaaniset typpiyhdisteet